section_heading: Prvi svjetski rat
paragraph_text: U kolovozu 1916. Tappen postaje načelnikom stožera novoustrojene Grupe armija Mackensen kojom je zapovijedao August von Mackensen. Kao načelnik stožera navedene grupe armija koja se nalazila na Rumunjskom bojištu sudjeluje u invaziji na Rumunjsku. U prosincu 1916. dobiva zapovjedništvo nad 5. ersatzkom divizijom koja je upravo tada bila premještena sa Zapadnog na Istočno bojište. Navedenom divizijom koja se nalazila na relativnom mirnom, sjevernom dijelu Istočnog bojišta zapovijeda do rujna 1917. kada postaje zapovjednikom 15. pješačke divizije. Petnaesta divizija nalazila se na Zapadnom bojištu, te je pretrpjela teške gubitke u Trećoj bitci kod Ypresa nakon čega je povučena u pozadinu. Tappen je 15. pješačkom divizijom zapovijedao sve do kraja rata.